بداية .. الرواية فى أولها تجذب اى حد انه يكملها. ويكون عايز يعرف تفاصيل اكتر عنها. القصة جت بشكل كويس جدا وتتابع احداثها بالرغم من انه كئيب اوى من بعد ما عايدة سابت البيت الا انه واقعى تقريبا. انا حبيت الرواية جدا .. فيها جمل كنت بقرأها اكتر من مرات من كنر ما انا حبيتها : . علمتنى حاجات حلوة. ضافت لشخصيتى حاجات احلى. بالحب والحنان نقدر نتغلب على اى عائق فى حياتنا وخصوصا بالتفاهم اللى بيتبعه التفكير السليم. الثقة فى ربنا ان مهما شوفنا من الالم لا بد وان الفرج هيجي يعنى هيجي ودة وعد ربنا لينا ودى حاجة انا اصلا متيقنة جدا منها. حياتنا مش ملك لينا احنا بس .. احنا جزء لا يتجزأ من حياة الناس اللى عايشين معاها. انك تعيش لغيرك دى حاجة مفيش أجمل منها. الوقت كفيل بأنه ينسينا اى حاجة وجعتنا فى يوم .. الايام بمجرد ما بتعدى احنا نفسنا بيقل تفكيرنا فى نفس الحاجات اللى مكناش بنفكر غير فيها. الصبر دة مفيش احسن منه : . انك تفضل ثابت على مبادئك مهما واجهت من الصعوبات. ابتسامتك مهما كان وجعك مفتاح فرحة لقلوب اللى حواليك. الحب هو الحياة : . لا بد وان نحقق الاحلام التى نتمناها دوما : . كنت اتمنى نهايتها تبقى سعيدة .. بس فى فس الوقت نهايتها تعلمنا ان مش كل حاجة عايزينها فى الحياة نقدر ناخدها او تكون لينا ... وان ازاى نقدر نأقلم نفسنا على الظروف حتى لو احنا مش حابيها : . ولتكن آخر كلماتى ورأيي هو : ورغم الفراق .. هناك قلوب مازالت على الوعد تبقى .. ومازالت ترى شوقها هو السبيل الوحيد لهروبها من العالم الحقيقى الى عالم الخيال الذى يحدث فيه كل ما تتمنى :
reviews (hotels, books, movies, products and a few airlines)